Alaquàs presenta les bases per a la formació de l'Orquestra del Castell
30/03/2015

# Alaquàs presenta les bases per a la formació de l'Orquestra del Castell

*   30/03/2015
*   [Imprimir](#)
*   Compartir
*    https://www.alaquas.org/documento.asp?id\_do=14861

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14861%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20presenta%20les%20bases%20per%20a%20la%20formaci%C3%B3%20de%20l%27Orquestra%20del%20Castell)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14861/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2015/2/14861/30032015_dsc1211_Form_4.jpg)](https://www.alaquas.org/ficheros/documentos/2015/2/14861/30032015_dsc1211_Form_10.jpg "<a href='https://www.alaquas.org/ficheros/documentos/2015/2/14861/30032015_dsc1211_Form_10.jpg' target=_blank><i class='fa fa-external-link' aria-hidden='true'></i>.Alaquàs presenta les bases per a la formació de l'Orquestra del Castell</a>")

El solista Alejandro Abad Costa i la Kamerata Orquestale de la UMA ofereixen una actuació al monument amb motiu de la programació "Música al Castell-III Cicle de Música de Cambra" organitzada per l'Ajuntament i la Unió Musical d'Alaquàs

Alaquàs va presentar el passat dissabte 28 de març les bases per a la formació de l’Orquestra del Castell, un dels compromisos assumits per l’Ajuntament amb motiu de la declaració d’Alaquàs com a **Ciutat de la Música**. Gràcies al treball realitzat junt amb la Unió Musical d’Alaquàs, aquest projecte musical comença a ser realitat.

L’acte es va iniciar amb l’actuació a càrrec del violinista Alejandro Abad Costa i la Kamerata Musicale de la UMA, que van oferir un actuació musical dins de la programació “Música al  Castell-III Cicle de Música de Cambra”. A més a més, els músics van fer un recordatori a les víctimes de l’accident aeri amb la interpretació del “Cant dels Ocells” a càrrec del músic Óscar Abad Costa. L’Alcaldessa d’Alaquàs, Elvira García Campos, i el director de la UMA, Lute Fernández, van obsequiar el violinista amb un record en agraïment a la seua actuació.

En la segona part de l’acte, l’Alcaldessa d’Alaquàs, Elvira García Campos, i la responsable de l’Escola de Música i Conservatori, Teresa Estreder, van ser les encarregades de presentar aquestes bases així com de posar en valor aquesta nova orquestra que en breu serà una realitat. La primera edil va destacar el gran treball de la UMA així com de tots els col·lectius que fan música a Alaquàs i va destacar la importància i qualitat professional de la que serà la nova orquestra.

Segons les bases establertes, l’orquestra estarà formada per un total de 48 músics, que podran variar en funció del repertori a interpretar en cadascun dels concerts. Hi haurà violins, violes, violoncels, contrabaix, flautes, oboès, clarinets, fagots, trompes, trompetes, trombons i percussió. La selecció dels candidats es realitzarà per un tribunal que estarà format per professionals de prestigi i consistirà en la interpretació d’una obra obligada.

El període de presentació de sol·licituds donarà començament el 30 d’abril i finalitzarà el 30 de juny. Les instàncies poden presentar-se a la Unió Musical d’Alaquàs, a l’Ajuntament d’Alaquàs o al correu electrònic [secretaria@musicalalaquas.com](mailto:secretaria@musicalalaquas.com). El primer concert se celebrarà el 17 d’octubre.

La formació de l’Orquestra del Castell era una de les accions previstes amb motiu de l’acord a través del qual el Ple de la Corporació Municipal va aprovar, a instàncies d’una Moció d’Alcaldia, que Alaquàs fóra declarada Ciutat de la Música, una iniciativa per posar en valor la música que es realitza a Alaquàs per part de totes les persones vinculades a aquesta disciplina. Gràcies a aquest acord, s’està treballant també per tal d’aconseguir que la música forme part del projecte educatiu dels centres escolars d’infantil i primària i poder oferir noves oportunitats per fomentar la generació de treball entre els professionals de la música, enfortint les diverses seccions de la UMA.

Aquest acte està emmarcat dins de la programació “Música al Castell-III Cicle de Música de Cambra” organitzada per l’Ajuntament d’Alaquàs i la Unió Musical d’Alaquàs amb l'objectiu de fomentar la cultura local, lligada a la història i patrimoni de la ciutat. Un Cicle de música que va nàixer com a proposta musical emmarcada en l'espai més emblemàtic d'Alaquàs, el seu Castell, amb l'objectiu de continuar escrivint el futur d'Alaquàs, amb la música i el patrimoni local.